《送东墅兄南归有怀父母兄弟 其一》
明代·黄钥

骨肉零丁数十人，年年相别少相亲。几番书去情难尽，今日兄来说始真。

家国独嗟千里远，江湖谁念一官贫。何时拟著东山屐，醉倒松花酒几樽。

作者简介：黄钥，字世美，号香山主人。香山（今中山）人。明宪宗成化十一年（一四七五）进士，官大理评事，外擢广西佥事，旋改江西佥事，卒于广西按察副使。清光绪《广州府志》卷一二七有传。